fi fi fi fi en en fi fi fi fi fi fi fi da fi fi fi fi fi fi da en en fi fi da en fi fi fi fi fi da fi fi fi fi fi lt fi fi fi fi fi ms fi fi fi fi fi fi fi fi da cy fi fi fi fi fi fi fi fi fi da fi fi fi fi fi fi da en fi fi fi fi fi fi fi fi fi fi fi fi fi fi fi fi da fi fi fi fi et fi fi sq fi tr fi fi fi fi fi fi da en fi fi fi fi fi fi fi fi fi fi fi da fi fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi cs fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi en fi fi fi fi fi fi fi de fi fi fi fi fi fi fi fi fi fi fi fi de fi fi fi fi fi fi fi fi fi fi fi fi en en fi es en fi en en
Ajattelin kertoa jotain tyttäremme siunaus- ja nimenantojuhlasta, vaikka ikävä kyllä nimeä en tule täällä blogin puolella kertomaan. Me emme kuulu kirkkoon vaan helluntaiseurakuntaan joten monelle tuttuja ristiäisiä ei meillä vietetty. Helluntailaisilla ei ole käytössä lapsikastetta vaan kasteelle mennään uskoontulon jälkeen joko lapsena tai aikuisena, kun ymmärtää sen merkityksen. Jeesuksen esimerkin mukaan seurakunnassamme kuitenkin siunataan lapsia ja samassa yhteydessä julkistimme läheisille ja tietysti koko seurakunnalle tyttäremme nimen. Jotkut perheet kutsuvat pastorin kotiin ja pitävät siellä perheen kesken juhlan, mutta ainakin itselleni on tärkeää, että koko seurakuntaperhe on mukana rukoilemassa tyttäremme puolesta. Nytkin monet vanhemmatkin ihmiset tulivat juttelemaan ja onnittelemaan vauvasta, mikä tuntui tosi hyvältä.
Tyttäremme siis siunattiin tavallisessa seurakuntamme tilaisuudessa, jonka jälkeen oli koko seurakunnalle lounas. Meidän seurakunnassa on usein lounastarjoilu, joka on kyllä ihan huikea. Meille oli nyt varattu pöytä sivusalista ja saimme perheen kesken syödä ja jutella rauhassa. Lounaan jälkeen siirryimme vielä meille kahville.
Lounas helpotti kyllä kovasti järjestelyjä, sillä ei tarvinnut tehdä suolaisia tarjottavia. Ylitin itseni kakun tekemisessä, sillä oon tehnyt aina oikeastaan perus kermakakun mansikkahillolla, niin nyt halusin kokeilla tehdä koko kakun vaahtokarkkimassasta. Oon kyllä niin ylpeä itsestäni, että haastoin itseni ja kokeilin, koska mitään ei koskaan voi saavuttaa jos ei edes yritä! Kakku onnistu hyvin, vaikka vielä on paljon paranneltavaa. Kakun viirissä on tyttäremme nimi jos ihmettelette sensuuria. Täytekakun täytteenä oli mansikkamousse ja valkosuklaamousse ja niissäkin on vielä paranneltavaa, mutta silti olin kyllä tyytyväinen. Kakun lisäksi tarjottavana oli vaaleanpunaisia marenkeja, mustikkapiirakkaa ja kaupasta ostettuja vaahtokarkkeja sekä kaurakeksejä.
Juhlissa teemaväriksi olin valinnut yllättäen vaaleanpunaisen ja pinkin. Mun vauvakutsuilta oli jäänyt pinkkejä ilmapalloja, niin käytin niitä koristeena. Kirpputorilta sattumoisin löysin kaksi punaisen sävyssä olevaa pompom-palloa. Tuo valkoinen oli myös vauvakutsuilta jäänyt, jota sitten hyödynsin. Meidän valkoista seinää koristi myös Kappahlista ostettu Newbie -viiri. Pöytään olin ostanut pinkkejä ruusuja.
Tyttäremme mekkobody oli muuten se, jota etsin kissojen ja koirien kanssa. Marraskuun lopulla niitä oli vielä H&M:n myymälässä montakin ja eri kokoja, mutta koska en tiennyt vauvamme sukupuolta, niin jätin sen vielä kauppaan. Joulukuun alussa niitä ei enää ollut Seinäjoen myymälässä kuin väärää kokoa. Elättelin toivoa, jos niitä tulisi lisää, mutta ei. Seuraavan kerran kun kävin, niitä ei ollut enää ollenkaan. Myöskään Vaasan parissa myymälässä ei ollut kokoja ja Pietarsaaren myymälässä ei ollut niitä ollenkaan. Kokkolan jätin kysymättä, koska ajattelin jo et laitan jonkun muun mekon tytölle päälle. Nettikaupankin olin katsonut ja siellä oli juuri 56 koko loppuunmyyty ja myöhemmin koko mekkoa ei enää löytynyt heidän sivuiltaan. Jouluna katselin H&M:n verkkokaupasta alennuksia ja löysin tuon mekkobodyn ja ainoa koko mitä siellä oli jäljellä, oli juuri 56! Laitoin sen sitten tilaukseen ja olin kyllä tyytyväinen. Mekko oli aivan täydellinen meidän tytölle ja ostin vielä samaa sarjaa olevan hiuspannankin.
Category: juhlat, lapset, lifestyle, oma elämä
Mä siivosin tuossa meidän makkaria, kun otin meidän tytöstä kiitoskorttikuvia. Ajattelin, että siinä samalla voisin kuvata meidän makuuhuonetta. Kuvissa näkyy meidän joululahjaksi saamat vaaleanharmaat lakanat, jotka on ostettu H&m:ltä. Lakanat olivat tosi ohuet, mutta sitäkin pehmeämmät! Mä en ole koskaan omistanut noin pehmeitä ja sileitä lakanoita. Tuntuu ihan kuin nukkuisi hotellin lakanoissa.
Makuuhuone on sisustukseltaan meidän hempein huone, mikä varmasti johtuu myös tuosta meidän tyttäremme nurkkauksesta. En pidä muutenkaan kovin tummista väreistä vaan hempeä ja luonnonläheiset värit on mun juttu! Hankinnassa on jossain vaiheessa tuohon Ikeasta ostettuun Brimnes-sänkyyn siihen kuuluva sängynpääty. Ois vaan pitänyt ostaa se samalla, kun sänky ostettiin, koska se ois tarpeellinen ja tois ryhtiä enemmän sänkyyn. Oon yrittänyt löytää sitä käytettynä tästä läheltä, ettei tarttis Tampereelle asti mennä, mutta ei ole vielä onnistanut. Meidän makuuhuone ei muuten vieläkään ole täysin valmis. Verhotanko ja verhot puuttuu edelleen, samoin puolet kattolistoista ja nurkkalistoja. Näitä ei vaan välttämättä kuvista huomaa. Haha.
Ihanaa viikonloppua teille ja mä lähden valmistautumaan nyt itsekin viikonlopun viettoon, kun lähdetään mun vanhempien luokse.♥
Hei ja hyvää keskiviikkoa! Oon varmaan viimeks viime keväänä tehnyt videoita ja ajattelin pitkästä aikaa kokeilla My day -videon kuvaamista. Onhan nää videot vähän eläväisempiä verrattuna pelkkään kuvaan ja tekstiin, mutta paljon on vielä harjoteltavaa kuvaamisessa, kameralle puhumisessa, videon muokkaamisessa ym. vaikka oon mä paljon juttuja oppinutkin. Huomasin muuten, että videolla eka puhun Ykkösbasaari kirpputorista, mutta videolla näkyvä kirppis ei ole kuitenkaan sama vaan Ullakon kirppis. Ihan vaan, ettei tuu vääriä käsityksiä. Tämä video on siis viime torstailta eli 19.1 kuvattu. Ja pääset siihen myös suoraan tästä.
Nyt kun lumet on jo melkein sulaneet, aurinko paistaa ja tuossa yks aamu kuulin linnun lauluakin, niin ajatukset on kieltämättä keväässä. Tiedän, että varmasti vielä sataa jossain vaiheessa lunta ja ehkä ihan hyvä niin, koska me ei olla ehditty vielä oikein pulkkailemaankaan tälle talvelle! Silti ulkona näyttää ihan maaliskuulta! Kyllä juu, kirjoitin tavoitteeksi tälle vuodelle, että pitäisi elää hetkessä, mutta joitakin hankintoja kannattaa tehdä etukäteen jo miettien tulevaa. Ostin nimittäin niinkin eksoottisesta paikasta kuin Citymarketista itselleni kengät, joita oon katsonut todella kauan, mutten jostain syystä ikinä vienyt näitä kassalle. Mutta nyt rohkaistuin.
Kengät oli siis tarjouksessa ja nämä maksoivat 20€(49,90€). Mulla ei ole tämän tyylisiä tennareita ollut ollenkaan ja yleensä ostan jotain tummia värejä. Nämä kengät ovat ihanan raikkaat ja vaaleat ja ihastuin tuohon kukkakuvioon. En malta odottaa, että saan nämä kengät osaksi jotain asua.
Kun tein tuon "Mistä blogini koostuu" -postauksen, niin tajusin, että mun kaikki jakamat reseptit on enemmän tai vähemmän herkkuja. Ei tämä banaanileipäkään kovin suolaisesta mene, mutta ehkä vähän parempi kuin jotkut piirakat tai muffinssit ym. Banaanihan on itsessään jo tosi makea joten ehkä tämä banaanileipä sopii paremmin kahvileiväksi kuin esimerkiksi aamupalaksi. En ollut ikinä kokeillut tätä ja ei tää pahaa ollut ollenkaan. Ehkä vähän olin ennakkoluuloinen, mutta tosi hyvältä kyllä maistui ja tosi helppo resepti! Alkuperäinen ohje täältä.
1½ dl fariinisokeria tai tummaa sokeria (itse käytin fariinisokeria)
1 dl pullomargariinia tai 100g sulaa voita (käytin voita)
1. Sekoita kuivat aineet keskenään
2. Pilko banaanit ja muussaa ne vaikka haarukalla
3. Lisää banaanit ja loput ainekset taikinaan ja sekoita tasaiseksi taikinaksi esimerkiksi sähkövatkaimella
4. Voitele ja laita korppujauhoja leipävuokaan
5. Lisää taikina vuokaan ja paista uunin alaosassa 175 asteessa noin tunti.
Muussasin banaanit haarukalla aika nopeasti ja käytin vielä sähkövatkainta, niin siitä huolimatta banaanit ois saanut olla pienempiä, koska nyt leivässä oli aika isoja banaaninpalasia. Alkuperäisessä reseptissä ei nimittäin lukenut mitään siitä, missä muodossa banaanit sinne laitetaan. Oletin kuitenkin, ettei kokonaisena. :D Muuten olin kyllä reseptiin tyytyväinen. Banaanileipä maistuu parhaalta lämpimänä.
tiistai 17. tammikuuta 2017
Hei! Päivät menee ihan älyttömän nopeeta ja tuntuu, ettei oikein perässä meinaa pysyä. Arki on hyvinkin kiireistä kahden lapsen kanssa ja sitten esimerkiksi koko viime viikon järjestin meidän tytön nimenantojuhlaa, josta tuleekin postausta vähän myöhemmin. Sen lisäksi esimerkiksi tänään oli tytön neuvola ja menin siitä suoraan perhekerhoon. Ja nyt oon tässä vähän aikaa ollut kotona ja oon tätä postausta tehnyt loppuun. Multa onkin jäänyt julkaisematta muutamia kuvia joten siksi teen tällaisen kuulumispostauksen.
Aloitetaanko nyt vaikka sitten tästä. Tämä Antti Tuiskun uusi biisi soi mun päässä koko ajan. Ekaa kertaa, kun kuulin tämän biisin, aattelin et mitä ihmettä ja et onpa hämmentävä biisi. Mitä enemmän kuitenkin biisiä kuuntelin, niin voin sanoa, että tykkään! Sanat on myös hyvin mielenkiintoset. Joten kuunnelkaa ihmeessä jos ette oo vielä kuunnelleet.
Jos vielä vähän kirjottaisin joulusta jotain pientä. Joululahjaksi saimme (ja olimmekin toivoneet) paljon kaikkea hyödyllistä ja käyttöön tulevia asioita. Saimme esimerkiksi harmaita käsipyyhkeitä, samaa sarjaa olevat jättisuuret kylpypyyhkeet, Gantin keittiöpyyhkeet, harmaan pussilakanasetin, saunaan löylytuoksuja ja lahjakortin Motonettiin. Toki saimme lahjaksi myös karkkia ja lapset saivat tietysti omia paketteja. Timo oli ostanut mulle ssd -kiintolevyn mun kannettavaan tietokoneeseen ja lisäksi sain heijastimen valokuvausta varten. Timolle olin ostanut handsfree bluetooth kuulokkeen, tablettiin suojakotelon sekä pitkän kenkälusikan. Haha.
Kun sanoin, että aika menee todella nopeaa, niin tarkoitin esimerkiksi sitä, että meidän tyttö on jo reilun kuukauden ikäinen pikkuneiti. Aivan ihanan valloittava tapaus. Kuvassa olevan ihanan Name it -merkkisen pupumekon löysin muuten Keskiseltä alennuksesta. Mä jätin sen aluksi rekkiin, mutta palasin moneen kertaan takaisin ja hain sen lopulta ostoskärryyn. Onhan tuo aivan älyttömän ihana! Lastenvaatteet on jotenkin niin suloisia.♥ Oon muuten kiertänyt alennusmyyntejä, mutten löytänyt itselleni mitään. Talvikengät meinasin tilata netistä, mutta jäin odottamaan liian kauan ja sitten olikin jo koot loppu.
Keskiseltä ostin alennuksesta vähän meikkejä (kerrankin)! Löysin esimerkiksi vähän päälle eurolla Baby lips:in ja myöhemmin huomasin sen tuoksuvan menthonilta. Mut ei se paha ollut kuitenkaan. Löysin myös 0,50€ maksavan Essencen kynsilakan ja tykkäsin älyttömästi tuosta sävystä! Lisäksi, kun kokeilin, niin kynsistä tuli ihanan kiiltävät ja geelimäiset. Lisäksi plussaa myös siitä, että lakka kuivui tosi nopeasti. Suosisttelen kyllä ehdottomasti tätä ns. halpistuotetta. Ostin kolmella eurolla Nyxin huulipunakynän vai mikähän tämä nyt on viralliselta nimeltään? Mulla on sitä huulissa tässä alemmassa kuvassa. Oon vähän arka käyttämään mitään huulituotteita, mutta voishan sitä opetella, sillä se tuo piristystä meikkiin ja ei tuo mun mielestä ainakaan kovin paha ole. Lisäksi ostin normaalihintaisen Maybellinen kylmäkynän ja oon kyllä tykännyt. Tulee kivan luonnolliset kulmat.
Sitten mua (tai no mun blogia) pyydettiin mukaan Bubblare.fi -sivustolle ja innostuin asiasta. Tämä sivusto oli mulle ihan uusi tuttavuus. Bubblare.fi kokoaa sivulleen mielenkiintoisia blogeja samaan paikkaan. Sieltä löytyy mm. lifestyleblogeja, äitiblogeja, fitnessblogeja jne. Kannattaa käydä tutustumassa ja vaikka ilmoittamassa oma bloginsa sivustolle, koska he etsivät koko ajan uusia blogeja.
Kiva kirjotella vähän myös tällee vähän lennosta päällimmäisiä kuulumisia. Mut nyt lähden touhuilemaan lasten kanssa. Mitä teille kuuluu? :)
Category: lifestyle, oma elämä
torstai 12. tammikuuta 2017
Mun piti alunperin tulla postaamaan tämä jo eilen, mutta en ehtinyt valoisaan aikaan kuvaamaan ja tänään kuvasin päivällä, eikä valoa siltikään riittänyt tarpeeksi. Tämä Suomen talvi ei kyllä ole mikään bloggaajan unelma, mutta näillä mennään.
Selasin joskus blogeja tai Pinterestiä tms. ja löysin kuvan, jossa joku oli laittanut lapsensa kotiintulovaatteet kehyksiin. Siitä sain idean, että laittaisin itse tärkeimpiä vauvamuistoja kehyksiin ja samalla saisin ne osaksi sisustusta. Kaksi vuotta siihen menikin, että sain pojan muistot laitettua, koska oikeanlaisia kehyksiä ei meinannut löytyä millään, mitkä olisi tarpeeksi syvät. Veljekset Keskiseltä löysin kyseiset kehykset ja niitäkin odottelin kauan, sillä aina kun kävin siellä ostoksilla, niin juuri valkoiset oli loppu. Mutta nyt vihdoin sain ne!
Kehyksen taustalle laitoin olohuoneen seinästä ylijäänyttä lautatapettia ja kiinnitin siihen noita vauvamuistoja teipillä. Bodyn ja pipon kiinnitin nastoilla ja bodya pitäisi hieman parannella, sillä se on joistain kohdin rutussa. Tuo tähtibody ja siihen sopiva pipo olivat pojalla hänen ensiviikkoina päällä ja tykkäsin niistä tosi paljon, joten siksi laitoin ne kehyksiin. Vaatteiden lisäksi kehyksiin pääsi syntymätodistus, sairaalaranneke, ultrakuva, yksi onnittelukortti, jalan jäljet sekä käden jäljet. Tytölle aion tehdä samanlaisen, kun hän vähän kasvaa. Kun saisi vielä aikaiseksi, niin tämä taulu pitäisi kiinnittää seinälle. Oon säästänyt aika paljon erilaisia muistoja vauva ajalta ja loput säilönkin laatikossa, jonne lisäilen muistoja pitkin lapsuutta.
Category: DIY, koti, lapset, sisustus
10 tavoitetta vuodelle 2017
sunnuntai 8. tammikuuta 2017
Mä en tehnyt mitään uuden vuoden lupauksia, mutta on mulla tälle vuodelle jotain tavoitteita, jotka ajattelin listata tähän postaukseen. Pidän erilaisten listojen tekemisestä ja on jotenkin tosi kiva edes jotain tavoitteita asettaa, koska sitten on jotain mitä saavuttaa.
Tämän postauksen kuvat otettiin aikaisemmin tällä viikolla, kun oli jonkin verran pakkasta ja lunta satoi. Nämä asukuvat ovat siis ensimmäiset tälle vuodelle ja itse asiassa nämä ovat myös ensimmäiset asukuvat synnytyksen jälkeen. Vaikka tykkäsin hirveästi raskausmahasta, niin kyllä vähintään yhtä kivaa on pukeutua taas omiin vaatteisiin. Esikoisen syntymän jälkeen olin todella turvonnut ja meni monta kuukautta, lähes puoli vuotta, että olin takaisin omissa mitoissani. Nyt toisen synnytyksen jälkeen palauduin todella nopeasti omiin mittoihini, josta oon kyllä todella kiitollinen. Näissä kuvissa takki on auki tarkoituksella, mutta kyllä mä edelleen huomaan kulkevani takit auki, kuin sillon viimesillään raskaana. Haha. Viininpunaisen shoulder off -paidan olen ostanut Gina tricotista joskus kesällä, enkä ole kertaakaan sitä vielä käyttänyt. Kiva saada se nyt käyttöön!
Takki - Kirpputori/Only | Paita - Gina tricot | Farkut - Gina Tricot | Kengät - Nahkapaikka
Ole itselle armollisempi. Joissakin asioissa kykenen menemään myös sieltä mistä aita on matalin, mutta suurimmaksi osaksi vaadin hyvinkin paljon itseltäni. Sitä kai luulis, että tällee kotona ollessa pystyis olemaan rennommin ilman stressiä, mutta kyllä sitä kokee paljonkin riittämättömyyttä ja huonoa omaa tuntoa siitä, ettei kykene ylittämään sitä itse asettamaansa rimaa äitinä, vaimona tai kodin hoitamisessa. Ymmärrän sen kyllä, ettei kukaan ole täydellinen, eikä tarvitsekaan olla, mutta vielä kun sen sisäistäisi joka päivä. Parempaan suuntaan oon kuitenkin menossa.
Pidä huolta omasta hyvinvoinnista. Tämä vuosi tulee kokonaisuudessaan olemaan the vauvavuosi ja oon jo varautunut siihen, etten koko vuotena tule nukkumaan kokonaista yötä putkeen. Siksi mun pitääkin kiinnittää erityistä huomiota omaan hyvinvointiin. Silloin, kun minä voin hyvin, niin se heijastuu myös koko perheeseen. Tavoitteena on siis yrittää nukkua aina silloin, kun on mahdollista, ulkoilla, syödä monipuolisesti, viettää omaa aikaa säännöllisesti ja ottaa aikaa myös parisuhteelle.
Panosta blogiin. Blogi on sitä mun omaa aikaa ja haluan panostaa tähän niin paljon kuin pystyn. Ajattelin ostaa kalenterin blogijuttuja varten, jotta pystyn suunnittelemaan paremmin postauksia ja aikatauluttamaan niitä. Haluan myös asettaa omia henkilökohtaisia tavoitteita blogia varten ja saavuttaa ne. Ois hienoa, että pystyis pitämään kiinni siitä, että postauksia tulee tiettyinä päivinä. Uskon, että pystyn siihen hyvällä suunnittelulla, koska hyvin suunniteltu on jo puoliksi tehty!
Tutustu uusiin ihmisiin. Oon vähän arka tutustumaan uusiin ihmisiin, ellei se tapahdu jotenkin luonnollisesti kuten työpaikan tai koulun kautta. Ois mukavaa poistua mukavuusvyöhykkeeltä ja tutustua jotain kautta uusiin ihmisiin.
Älä unohda vanhoja ystäviä. Myönnän, että joskus mun on vaan tosi vaikea saada aikaiseksi laittaa viestiä ja ehdottaa tapaamista. Haluan panostaa tähän myös enemmän.
Elä hetkessä. Tätä täytyy edelleen opetella. Pitäis oppia pysähtymään tähän hetkeen, eikä koko ajan miettiä ja suunnitella tulevaa tai miettiä menneitä. Tärkeintä on tämä hetki just tässä ja nokka kohti tulevaa.
Pyri eroon turhista tavaroista ja vaatteista. En ole lukenut mitään Konmari -kirjoja, mutta haluan silti, että meidän koti olisi tyhjä turhista tavaroista. Erityisesti lasten tultua sitä tavaraa kertyy paljon, kun vaatteet jää pieneksi, tulee lahjaksi uusia leluja ja vanhat lelut unohtuu. Yleensä mulla on pari kertaa vuodessa kirppispöytä, mutta voi olla, että tänä vuonna vien kirpputorille useammin tavaraa. Itselle tulee hyvä fiilis siitä, kun on siistiä, kaikki on järjestyksessä, eikä kaapit ole täynnä tarpeettomia tavaroita.
Laita terassi kuntoon. Me ollaan hyvin remontoitu meidän kotia sisältä, mutta terassi pitäis saada nykyaikaiseksi. Se olkoon 2017 vuoden tavoite.
Tee jotain uutta hiuksille. Tänä vuonna haluan hiuksille jotain aivan uutta joten, kun tyttö tuosta vähän kasvaa, niin varaan kampaaja-ajan.
Säästä rahaa. Mä saan nyt vähän enemmän vanhempainpäivärahaa, kun se määräytyy mun tulojen mukaan siltä ajalta, kun olin vielä töissä. Joten mun pitäis saada mahdollisimman paljon rahaa säästöön, jotta voin hoitaa lapsia kotona mahdollisimman pitkään kotihoidontuella.
Mitä mieltä ootte asusta? Onko teillä jotain tavoitteita vuodelle 2017?
Category: ajatuksia, asut, lifestyle, muoti
Blogi 2v - Mistä blogini koostuu
torstai 5. tammikuuta 2017
Muutin 2010 syksyllä Seinäjoelle opiskelemaan ja 2011 alkuvuodesta aloin pitämään blogia. En edes muista, mistä sen idean sain. Taisin silloin muutamaa blogia lukea säännöllisesti ja ajattelin, että miksen minäkin, kun ei opiskelijakämpässä muutakaan tekemistä ollut. Aluksi kirjottelin vain päiväkirjamaiseen tyyliin omia kuulumisia lähinnä ja jotain asukuvia sinne postailin kans. Vuosien aikana blogi muutti paljonkin muotoaan ja 2014 kesällä mua alkoi ahdistaa koko blogi. Odotin silloin esikoistamme ja ajattelin, että haluan keskittyä nyt täysillä tulevaan lapseemme. Niimpä lopetin bloggaamisen. Ei se kuitenkaan niin helposti käynyt vaan äitiyslomalla aloin ikävöidä bloggaamista. 5.1.2015 perustin sitten kokonaan uuden blogin ja sain aloittaa puhtaalta pöydältä. Blogini on koko ajan kehittynyt tässä parin vuoden aikana ja pyrin sitä kehittämään edelleen parempaan suuntaan. Ajattelinkin näin blogin 2-vuotissynttäreiden kunniaksi vähän kirjoitella, että mistä blogini oikein koostuu.
*Harmaa villatakki, Valkoinen collegepaita, Adidaksen legginssit ja Only playn treenikassi saatu blogin kautta
Omasta mielestäni en ole mitenkään muodikas enkä loppujen lopuksi aina itsekään tiedä, miksi asukuvia tänne blogiin laitan. Tykkään silti kovasti vaatteista sekä pukeutumisesta ja on kiva ilmaista itseään myös vaatteiden kautta, sillä vaatteet ovat kuitenkin osa identiteettiä. Ei asukuvien ottaminen turhaa puuhaa kuitenkaan ole, sillä musta löytyy edes jotain kuvia kamerasta, kun yleensä olen vaan kameran takana. Toinen hyvä juttu on se, että kun kuvaa asuja, niin pukeutumisessa kehittyy, kun näkee ne asut kuvassa, niin huomaa paremmin jos joku juttu ei asussa toimi. Toivon tietysti, että asukuvilla voisin olla lukijoillekin inspiraation lähteenä. Koska suurimman osan vaatteista ostan kirpputorilta, niin ois kiva jos lukijat voisivat inspiroitua kiertelemään myös kirppiksiä.
Rakastan nimenomaan leipomista. Ruoanlaitto ei oo niin mun juttu ja sen kyllä huomaa mun jakamista resepteistä, sillä kaikki taitaa olla jollain lailla makeita leivonnaisia, piirakoita, kakkuja tms. Oonkin tykännyt blogiin jakaa hyviä reseptejä ja tarkoitus olisikin tänä vuonna kokeilla erilaisia juttuja. Haluan myös kehittyä leipomisessa ja leipomusten kuvaamisessa, sillä niitä on oikeasti tosi mukavaa kuvata tänne blogiin.
Sisustaminen on myös lähellä sydäntä ja sisustamisessakin kehittyy, kun ottaa omasta kodistaan kuvia. Kuvia katsellessa sitä tajuaa usein mikä toimii ja mikä ei. Mulla on tällä hetkellä joku vaihe, että haluan kaiken olevan mahdollisimman yksinkertaista, enkä esimerkiksi enää tykkää siitä, että joka paikassa on paljon kaikkea sisustustavaraa. Nykyään ajattelen, että vähempi on kivempi. Oonkin paljon myynyt sisustustavaroita pois. On myös ihanaa, kun vihdoin on isommat remontit ohi ja voi vaan keskittyä sisustamiseen! Haluan sisustusjutuilla tuoda muillekin inspiraatiota.
Rakastan kirpputoreja ja oonkin ottanut tavaksi, että kuvaan tänne blogiin mun parhaimpia kirppislöytöjä. Ostan paljon vaatteita itselleni ja lapsille. Tosi paljon sisustukseen liittyviä juttujakin olen löytänyt kirppiksiltä ja mukaan lähtee myös leluja paljon. Tuun oikeasti paljon paremmalle mielelle siitä, että oon kirppikseltä löytänyt halvalla jonkun kivan vaatteen itselleni kuin että olisin ostanut normaalihintaisen tuotteen kaupasta. Vaikka en mä sitä voi kieltää, etteikö uusista vaatteista ja tavaroista aina tulisi hyvälle mielelle. Toki esittelen täällä blogissa myös muita ostoksia. Niitäkin on kiva asetella ja kuvata ja valokuvaus tosiaan kulkeekin tosi tärkeässä roolissa bloggaamisessa.
Lifestyle ja oma elämä
Blogini on lifestyleblogi ja kirjoittelen lähinnä omasta elämästäni. Kuitenkin haluan tuoda blogillani hyvää ja positiivista mieltä muille ja siksi jätän negatiiviset asiat pois blogistani. Tai ainakin niihin liittyvät jutut ovat hyvin vähäisiä, vaikka tietysti nekin kuuluvat jokaisen elämään. Minulla on aviomies Timo ja kaksi lasta ja he näkyvät vaihtelevasti blogin puolella. Haluamme mieheni kanssa antaa lasten myöhemmin päättää itse, haluavatko he omia kasvojaan sosiaaliseen mediaan joten siksi kuvaan lapsiamme niin, ettei heidän kasvonsa näy. En myöskään käytä heidän nimiään täällä. Timolle on ok, että hän esiintyy täällä omalla nimellään ja näkyy välillä kuvissa. Olen muutenkin tehnyt tietoisen päätöksen, että vaikka jonkin verran blogissani on myös lapsiin liittyviä juttuja, niin pääsääntöisesti blogi kertoo minusta ja minun elämästäni. Kun oon kotona lasten kanssa, niin olen äiti 110%, mutta olen myös muutakin kuin äiti, ja siksi tekee välillä ihan hyvää "irrottautua" äidin roolista ja kirjoitella tänne blogin puolelle jotain aivan muuta. Lifestyle -postauksissa kirjoittelen esimerkiksi kuulumisiani ja oon tykännyt tehdä silloin tällöin my day -postauksia. Joskus kirjoitan myös syvällisempiäkin tekstejä tai ajatuksia johonkin postauksiin.
Blogini on tässä parin vuoden aikana muotoutunut aika hyvin ja se lähinnä keskittyy näihin ylläoleviin kategorioihin. Oon ymmärtänyt, etten yritäkään, että mun blogissa ois kaikille jotain, koska tästä tulis hyvin sekavaa. Nämä kategoriat ovatkin niitä asioita, joista mulle tulee hyvä mieli, ne rauhoittaa ja niistä nautin ja siihen mun blogin nimikin viittaa - Jennin kehtolaulu. Toivottavasti pysytte mun blogin parissa tänäkin vuonna.♥
Category: bloggaus, blogi, lifestyle
Vuosi 2016 vol. 2
tiistai 3. tammikuuta 2017
Hei! Ja ihanaa uutta vuotta!♥ Joulukalenterin jälkeen pieni blogitauko teki kyllä hyvää ja nyt mulla onkin pää täynnä postausideoita ja muutenkin oon uutta intoa täynnä. Tänään käytiin ottamassa mm. uusia asukuvia, jotka tulee blogiin myöhemmin.  Joulukalenterin luukussa 22. julkaisin vuosikoosteen ensimmäisen osan ja nyt tulisi tämä toinen osa.
Heinäkuussa vihdoin saatiin meidän makkariremontti valmiiksi ja teinkin siitä heti postauksen. Kärsivällisyyttä kyllä koeteltiin, sillä remontoitiin tuota puolisen vuotta ja sen ajan nukuttiin olohuoneessa ja muutenkin kaikki makkarin huonekalut ja tavarat oli vaan tungettu jonnekin. Ostettiin myös uus kamera, kun tuntui, että edellinen oli jo aikansa nähnyt eikä se enää tarkentanut kunnolla. Raskauspahoinvointi oli jo vähän helpottanut, vaikka oksensinkin edelleen. Rakenneultran jälkeen kerroin raskausuutiset blogissakin ja siitä postauksesta tulikin yks mun blogin suosituimmista postauksista. Käytiin myös Timon ja pojan kanssa Ylistarossa eläinten vanhainkodilla Wanhassa markissa ja ystävien kanssa kävin kahvilla sisustuskahvila Mallan makeissa Ilmajoella.
Elokuussa kävin Helsingissä pariinkin kertaan. Ensin ystäväni polttareissa ja sitten saman ystäväni häissä. Häiden yhteyteen liitettiin samalla pieni kesälomareissu, kun yövyttiin hotellissa, käytiin Espoon Sellossa ja Ikeassa shoppailemassa ja käytiin myös ystäväpariskunnan luona Vantaalla. Ostin mun meikeille Jyskistä säilytysjuttuja ja tein postauksen meidän vessan sisustuksesta. Jaoin myös mun lemppari omenapiirakan ohjeen ja asukuvien yhteydessä kirjottelin 20 faktaa minusta. Julkaisin postauksen myös raskausajan pukeutumisesta, kun sitä minulta pyydettiin.
Syyskuussa vietimme Timon kanssa kahdestaan viidettä hääpäivää, jolloin kävimme mm. syömässä Amarillossa ja syötiin vähän erilainen aamupalakin. Julkaisin blogissa meidän kodista kunnon sisustuspostauksen sekä ensimmäiset kunnon asukuvat raskausmahan kanssa. Pidin kirpputoripöytää pari viikkoa ja samalla pääsin turhista tavaroista eroon ja tienasin vähän rahaakin.
Lokakuussa kävin ikuistamassa kauniita syksyn värejä, löysin kirpputorilta uuden talvitakin itselleni, aloitin kansalaisopiston kautta järjestelmäkamera kurssin ja kävin seurakuntamme Ilta conference -nuortentapahtumassa. Lokakuussa ajattelin, että hankin pienimpiä vaatteita myös tytölle ihan siltä varalta, jos vauva olisikin tyttö. Onneksi hankin! Blogin puolella jaoin omenamuffinssien reseptin, esittelin meidän uuden vähän tilaa vievän lasten kerrossängyn, vastasin 3 asiaa -haasteeseen ja esittelin myös hankintoja, jotka helpotti meidän vauva-arkea esikoisen aikana.
Loppuvuosi olikin hyvin kiireinen ja isoja juttuja täynnä. Marraskuussa mun ihanat ystävät yllätti mut vauvakutsuilla, tein postauksen vauvan vaatteista, täytin 25-vuotta, vietimme Timon kanssa 10. vuosipäivää ja kirjoitin sen kunniaksi vähän syvällisemmän tekstin parisuhteesta. Tämä postaus oli blogissani hyvin suosittu. Kävin myös shoppailemassa Black Friday:n kunniaksi ja esittelin löytöjä tässä postauksessa. Julkaisin blogini viimeiset kunnolliset asukuvat raskausmahan kanssa. Tuolloin oli vähän alle kuukausi laskettuun aikaan. Sisustin myös meidän olohuonetta uusiksi ja löysin kivan paikan meidän rottinkituolille. Tosin muutin juuri järjestystä olkkarissa ja tuota nurkkausta ei enää ole, hah. Marraskuussa päätin, että haluan kerrankin kokeilla joulukalenterin tekemistä blogiin. Kaivoinkin siis jo marraskuussa joulukoristeet kaapista ja aloin kuvailemaan jouluaiheisia kuvia postauksia varten ja suunnittelin 24 kpl postauksia.
Koko joulukuun ajan aina aattoon asti multa ilmestyi blogiin postaus kuudelta aamulla, sillä olin ajastanut postaukset. Kaikissa luukuissa ei välttämättä ollut mitään erikoispostausta tai jouluun liittyviä vaan mukana oli myös ns. tavallisiakin postauksia. Joulukalenterissa julkaisin esimerkiksi jouluisen rocky roadin ja pätkismuffinssien reseptin, tein postauksen meidän ruokapöydän muutoksesta, kuvasin youtubeen lauluvideon Maa on niin kaunis sekä Paimenen yösoitto biisistä, julkaisin itsestäni vanhoja kuvia yläasteelta sekä lukiosta, julkaisin epäonnistuneita asukuvia, kirjottelin mun jouluperinteistä ja myös vähän syvällisempää tekstiä joulun toisesta puolesta.
Joulukuun alussa vietimme vähän etukäteen poikamme 2-vuotissynttäreitä autoteemalla ja jo seuraavalla viikolla syntyikin meidän prinsessamme.♥ Ja ei, heille ei tullut samaa syntymäpäivää, vaikka joulukuun lapsia molemmat ovatkin.♥ Joulu tuli ja meni ja oli ihanaa viettää sitä perheen kanssa. Hassua, että meitä on nyt neljä! Uuden vuoden oltiin vaan kotona ja syötiin tortillaa ja herkkuja.
Millainen teillä oli vuosi 2016? Mitä odotatte vuodelta 2017?
Category: lifestyle, musiikki, oma elämä
Uudemmat tekstit Vanhemmat tekstit Etusivu
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
Lapsen siunaus- ja nimenantojuhla
10 tavoitetta vuodelle 2017
Blogi 2v - Mistä blogini koostuu
Vuosi 2016 vol. 2
CopyRight © | Theme Designed By Hello Manhattan